Publication: Magyar Közlöny
Issue: MK-2001-124 (Year: 2001, Number: 124)
Era: 1990-2004
Section: [A 36/1999. (XII. 27.) PM rendelet 7/b., 7/c., 7/d. számú
Paragraph Index: 126

2. Az adatlapok adatai E FIN 01. Egészségbiztosítási Alap likviditásának tervezése a finanszírozási terv hónapjában A napi bontásban készült bevételi (E. A.—Ht 1.) és kiadási (E. A.—Ht 2.) táblázatok napi összesen sorainak e tábla bevételi-kiadási adataival kell megegyezniük. A „Napi likviditás (+/—)” a „Bevétel”-ek és a „Kiadás”-ok különbözete. Ha az eredmény negatív, hitel igénybevétel, ha pozitív, visszatörlesztés történik. A „tárgyhónapot megelőző hó végi” hitelállomány kumulált adatot, valamint az ebből számított napi hitelállományi adatokat a visszaigazolás alkalmával az ÁHH tölti ki. E FIN 02. Bevételek Az 1. sor „Megelőző hónap végéig jóváhagyott előirányzat”, a tárgyhónapot megelőző hónapig jóváhagyott összegeket tartalmazza (január hóban üresen marad). A 2. sor „Tárgyhavi tervezett bevétel” az aktuális hónap bevételét tartalmazza jogcímenként. Ez az összeg meg kell egyezzen az E. A.—Ht 1. finanszírozási naponkénti bontásban készült bevételi táblázat tárgyhó összesen sorával. A 3. a „Tárgyévben a tárgyhó végéig tervezett előirányzat” sorba a megelőző hónap végéig jóváhagyott és a tárgyhavi tervezett sor együttes összege kerül. A következő hónapban ennek a kumulált összegnek, a megelőző hónap végéig jóváhagyott előirányzat 1. sorába kell kerülnie. A 4. sor „Havi előirányzat” a költségvetésben szereplő bevételek éves előirányzatának 1/12-e. Az 5. „Időarányos előirányzat” sor számított adat (aktuális hó* 1/12). A 6—7. sor a tárgyhavi, illetve az időarányos előirányzattól való eltérést mutatja. A 8. sor „Éves előirányzat” a költségvetésben szereplő éves bevétel. A „központi költségvetési hozzájárulások” című oszlop tartalmazza az E FIN 04. adatlap havonkénti összegét a közgyógyellátás megtérítése jogcím kivételével. Az „Egyéb, az Alapot megillető bevételek” című oszlop az Alapok közötti esetleges elszámolásából eredő bevétel tervezését is biztosítja. A „Nem az Alapot terhelő ellátások megtérítése” oszlopba kell tervezni a közgyógyellátás központi és önkormányzati megtérítéseinek együttes összegét. E FIN 03. Kiadások Az 1. sor „Megelőző hónap végéig megnyitott előirányzat”, a tárgyhónapot megelőző hónap finanszírozási tervében szereplő ÁHH által kitöltött 6. sor adatait tartalmazza (január hóban üresen marad). A 2. sor „Tárgyhavi tervezett kiadás” az aktuális hónap tervezett kiadásait tartalmazza. Ez az összeg meg kell egyezzen az E. A.—Ht 2. finanszírozási naponkénti bontásban készült jogcímcsoportonkénti kiadási táblázat tárgyhó összesenjével. A 3. sorba „Tárgyévben a tárgyhó végéig tervezett előirányzat” a megelőző hónap végéig megnyitott és a tárgyhavi tervezett kiadás sor együttes összege kerül. A 4., 5., 6. sort a terv visszaigazolásakor az ÁHH tölti ki. A 7. sor „Havi előirányzat” a költségvetésben szereplő kiadások éves előirányzatának 1/12-e. A 8. „Időarányos előirányzat” sor számított adat (aktuális hó* 1/12). A 9—10. sor a tárgyhavi, illetve az időarányos előirányzattól való eltérést mutatja. A 11. sor „Éves előirányzat” a költségvetésben szereplő éves kiadás. A „Nyugellátások” oszlopba kell kerülniük a rokkantsági, baleseti rokkantsági és a hozzátartozói nyugellátás kiadásainak. A „Pénzbeli ellátások” oszlopában tervezett összegnek meg kell egyezni az E. A.—Ht 3. háttértábla összesen oszlopával. A „Természetbeni ellátások” összesen oszlopában kell tervezni az alcím kiadásait és ebből kiemelni a zárt előirányzatok összegét. Az „Egyéb egészségügyi tevékenységgel kapcsolatos kiadások” oszlopba kell tervezni a kifizetőhelyek költségtérítés, postaköltség és egyéb kiadásokon kívül az esetlegesen felmerülő pénzeszközátadást az APEH részére. A „Vagyonkiadással kapcsolatos kiadások” oszlopban kell tervezni a Postabank garanciális kötelezettségének teljesítését is. 2001/124. szám Az „Alapot terhelő egyéb kiadások” oszlopban az Alapok közötti esetlegesen felmerülő elszámolás kiadásai tervezhetőek. E FIN 04. Központi költségvetési hozzájárulások, közgyógyellátás megtérítése A költségvetésből nyújtott támogatás igénybevételének éves finanszírozási tervét a megtérítés időpontjainak megjelölésével tárgyévet megelőző hó 25-éig a pénzügyminiszter hagyja jóvá. A tervet az év során csak akkor kell módosítani, ha azt jogszabályi változás indokolja. E. A.—Ht 1. Bevételek A háttértábla az E FIN—02. bevételek elnevezésű főtábla tárgyhavi bevételek sorának finanszírozási napokra történő bontását tartalmazza. E. A.—Ht 2. Kiadások A háttértábla az E FIN—03. kiadások elnevezésű főtábla tárgyhavi kiadások sorának finanszírozási napokra, valamint a természetbeni ellátások további jogcímcsoportra történő bontását tartalmazza. E. A.—Ht 3. Pénzbeli ellátások kiadásai A háttértábla a pénzbeli ellátások kiadásainak jogcímcsoport részletezettségű bontását tartalmazza. E. A.—Ht 4. Gyógyító-megelőző ellátások kiadásai A háttértábla a gyógyító-megelőző ellátás jogcímekre történő bontását tartalmazza. A felmerülési helyre el nem számolt oszlopban kell szerepeltetni az előrehozott kiadások háttértáblázatában kimutatott kiadások és visszatörlesztések havonkénti alakulását. E. A.—Ht 5. Előrehozott kiadások A háttértábla az éves gazdálkodási előleg és az egészségügyi intézmények 13. havi illetmény megelőlegezésének igénybevételére, a visszatörlesztés nagyságrendjére és ütemére ad tájékoztatást. Kitöltési útmutató az NY FIN 01—05. és NY. A.—Ht 1—3. számú űrlapokhoz

Source: https://magyarkozlony.hu/hivatalos-lapok/4377d7552bf31c4a51a95c4d7b3976ad62b6127e/dokumentumok/4e30c19f23999a365a1271ead1b2b44294f8eb96/letoltes